
Πρόσληψη αναπληρωτών εκπαιδευτικών για το Πρό¬ 
γραμμα Ολυμπιακής Εκπαίδευσης και για τις ανάγκες 
των σχολείων και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 

Άρθρο 1 

1. Οι προσληφθέντες κατά το διδακτικό έτος 2000-2001 
χίλιοι (1.000) προσωρινοί αναπληρωτές εκπαιδευτικοί φυ¬ 
σικής αγωγής για την εφαρμογή του προγράμματος Ολυ¬ 
μπιακή Εκπαίδευση στα σχολεία πρωτοβάθμιας και δευ¬ 
τεροβάθμιας εκπαίδευσης, επαναπροσλαμβάνονται για 
καθένα από τα διδακτικά έτη 2001-2002, 2002-2003 και 
2003-2004. Η επαναπρόσληψη και η τοποθέτησή τους γί¬ 
νεται στις ίδιες θέσεις, στις οποίες είχαν αρχικά προσλη- 
φθεί, με απόφαση του Υπουργού Εθνικής Παιδείας και 
Θρησκευμάτων. 

2. Σε περίπτωση που με τιςεπαναπροσλήψειςτης προη¬ 
γούμενης παραγράφου δεν καλυφθούν οι χίλιες (1.000) 
θέσεις αναπληρωτών εκπαιδευτικών για το διδακτικό έ¬ 
τος 2001-2002 προσλαμβάνονται ισάριθμοι των κενών θέ¬ 
σεων αναπληρωτές εκπαιδευτικοί από υποψηφίους που 
προέρχονται κατά σειρά: 

α) Από τους εγγεγραμμένους στον ενιαίο πίνακα ανα¬ 
πληρωτών εκπαιδευτικών του άρθρου 138 του Ν. 
2725/1999 και κατά σειρά εγγραφής τους στον πίνακα αυ¬ 
τόν. 

β) Από τους επιτυχόντες στο διαγωνισμό του Α.Σ.Ε.Π. 
του έτους 1998, εφόσον κατά το διδακτικό έτος 2000- 
2001 : 

αα) είχαν προσληφθεί σε θέσεις αναπληρωτών εκπαι¬ 
δευτικών των σχολείων πρωτοβάθμιας και δευτεροβάθ¬ 
μιας εκπαίδευσης ή 

ββ) είχαν υποβάλει δήλωση πρόσληψης για το πρό¬ 
γραμμα Ολυμπιακής Εκπαίδευσης και δεν είχαν προσλη¬ 
φθεί εξαιτίας του περιορισμού των δηλώσεων προτίμη¬ 
σης ή 

γγ) έχουν καλύτερη σειρά από τον τελευταίο προσλη- 
φθέντα για το πρόγραμμα Ολυμπιακή Εκπαίδευση ή σε 


θέσεις αναπληρωτών εκπαιδευτικών των σχολείων πρω¬ 
τοβάθμιας και δευτεροβάθμιας εκπαίδευσης, έστω και αν 
δεν υπέβαλαν δήλωση πρόσληψης. 

γ) Από τους εγγεγραμμένους στους πίνακες διοριστέων 
του Ν. 1566/1985 και προσληφθέντες σε θέσεις αναπλη¬ 
ρωτών εκπαιδευτικών των σχολείων πρωτοβάθμιας και 
δευτεροβάθμιας εκπαίδευσης. 

Για την πρόσληψή τους καταθέτουν δήλωση προτίμη¬ 
σης για την τοποθέτησή τους σε μία (1) και μέχρι τριάντα 
(30) διευθύνσεις δευτεροβάθμιας εκπαίδευσης. Σε περί¬ 
πτωση που συντρέχουν περισσότεροι από τις υφιστάμε¬ 
νες θέσεις σε μία περιοχή τοποθέτησης, προσλαμβάνο¬ 
νται οι έχοντες καλύτερη σειρά εγγραφής στον οικείο πί¬ 
νακα. Οι προσλαμβανόμενοι κατά τις διατάξεις της 
παρούσας παραγράφου τοποθετούνται και επαναπρο¬ 
σλαμβάνονται για τα διδακτικά έτη 2002-2003 και 2003- 
2004, κατά τα οριζόμενα στην προηγούμενη παράγραφο 
του παρόντος άρθρου. 

3. Για το διδακτικό έτος 2001-2002 προσλαμβάνονται χί¬ 
λιοι (1.000) επιπλέον προσωρινοί αναπληρωτές εκπαιδευ¬ 
τικοί φυσικής αγωγής για την επέκταση της εφαρμογής 
του προγράμματος της Ολυμπιακής Εκπαίδευσης. Η πρό¬ 
σληψή τους γίνεται κατά σειρά από: 

α) τους εγγεγραμμένους στον ενιαίο πίνακα αναπληρω¬ 
τών εκπαιδευτικών του άρθρου 138 του Ν. 2725/1999 και 
κατά σειρά εγγραφής τους στον πίνακα αυτόν, 
β) από τους επιτυχόντες στο διαγωνισμό του Α.Σ.Ε.Π. 
του έτους 1998, εφόσον ανήκουν σε μια από τις κατηγο¬ 
ρίες αα', ββ' και γγ'της περίπτωσης β'της προηγούμενης 
παραγράφου, 

γ) τους περιλαμβανομένους στον πίνακα διοριστέων 
του διαγωνισμού του Α.Σ.Ε.Π. του έτους 2000 και κατά τη 
σειρά εγγραφής τους στον πίνακα αυτόν, 
δ) τους λαβόντες τη βαθμολογική βάση στο διαγωνισμό 
του Α.Σ.Ε.Π. του έτους 2000 και κατά τη σειρά της βαθμο¬ 
λογίας τους και 

ε) τους εγγεγραμμένους στους πίνακες διοριστέων του 
Ν. 1566/1985 και κατά τη σειρά εγγραφής τους. 

Οι ανήκοντες στις κατηγορίες β', γ' και δ' συμπληρώνουν 
ποσοστό 80% των προσλαμβανομένων μετά την πρόσλη¬ 
ψη των υποψηφίων της κατηγορίας α' και στο υπόλοιπο 
20% προσλαμβάνονται οι ανήκοντες στην κατηγορία ε'. 

Οι προσλαμβανόμενοι κατά τις διατάξεις της παρούσας 
παραγράφου τοποθετούνται και επαναπροσλαμβάνονται 
για τα διδακτικά έτη 2002-2003 και 2003-2004, κατά τα ο¬ 
ριζόμενα στην παράγραφο 1 του παρόντος άρθρου. 

4. Σε περίπτωση αποχώρησης απάτην υπηρεσία, για ο- 
ποιονδήποτε λόγο, των προσλαμβανόμενων κατά τις δια¬ 
τάξεις του παρόντος νόμου αναπληρωτών εκπαιδευτικών 
φυσικής αγωγής για την εφαρμογή του προγράμματος Ο¬ 
λυμπιακή Εκπαίδευση συμπληρώνεται ο αριθμός του συ¬ 
νόλου των δύο χιλιάδων (2.000) θέσεων για τα διδακτικά 
έτη 2002-2003 και 2003-2004 από ενιαίο πίνακα αναπλη¬ 
ρωτών εκπαιδευτικών, στον οποίο κατατάσσονται οι λα- 
βόντες τη βαθμολογική βάση σε οποιονδήποτε διαγωνι¬ 
σμό του Α.Σ.Ε.Π. και οι εγγεγραμμένοι στον πίνακα διορι- 
στέωντου Ν. 1566/1985 κατά σειρά που εξαρτάται από το 
σύνολο της υπηρεσίας τους ως αναπληρωτών ή ωρομί¬ 
σθιων εκπαιδευτικών στα δημόσια σχολεία πρωτοβάθ¬ 
μιας και δευτεροβάθμιας εκπαίδευσης αρμοδιότητας του 
Υπουργείου Εθνικής Παιδείας και Θρησκευμάτων, καθώς 
και της υπηρεσίας που προσφέρθηκε στα Μεταλυκειακά 
Προπαρασκευαστικά Κέντρα. 

Οι προσλαμβανόμενοι κατά τις διατάξεις της παρούσας 
παραγράφου τοποθετούνται και επαναπροσλαμβάνονται 
μέχρι το διδακτικό έτος 2003-2004 κατά τα οριζόμενα 
στην παράγραφο 1 του παρόντος άρθρου. 

5. Στους προσλαμβανομένους κατά τις διατάξεις του 
παρόντος άρθρου προσωρινούς αναπληρωτές εκπαιδευ¬ 
τικούς φυσικής αγωγής, για την εφαρμογή του προγράμ¬ 
ματος Ολυμπιακή Εκπαίδευση, καταβάλλεται αποζημίω¬ 
ση για ενδεχόμενη απασχόλησή τους σε ημέρες αργίας 
και διακοπών, κατά τα οριζόμενα με κοινή απόφαση των 
Υπουργών Εθνικής Παιδείας και Θρησκευμάτων και Οικο¬ 
νομικών. 

6. Με απόφαση του Υπουργού Εθνικής Παιδείας και 
Θρησκευμάτων ρυθμίζονται τα θέματα σχετικά με τις 
προθεσμίες υποβολής αιτήσεων πρόσληψης και δηλώσε¬ 
ων προτίμησης των υποψηφίων, τη διαδικασία επιλογής, 
τα όργανα πρόσληψης, τοποθέτησης και επαναπρόσλη- 
ψης αυτών και τις λεπτομέρειες εφαρμογής του παρό¬ 
ντος άρθρου. 

7. Από την έναρξη ισχύος του παρόντος νόμου οι προ¬ 
σωρινοί αναπληρωτές και ωρομίσθιοι εκπαιδευτικοί όλων 
των κλάδων και ειδικοτήτων για τις διδακτικές ανάγκες 
των σχολείων πρωτοβάθμιας και δευτεροβάθμιας εκπαί¬ 
δευσης προσλαμβάνονται κατά σειρά: 

α) από τους εγγεγραμμένους στον ενιαίο πίνακα ανα¬ 
πληρωτών εκπαιδευτικών του άρθρου 138 του Ν. 2725/ 
1999 και κατά τη σειρά εγγραφής τους στον πίνακα αυ¬ 
τόν. 

β) από τους περιλαμβανομένους στον πίνακα διοριστέ- 
ων του διαγωνισμού του Α.Σ.Ε.Π. και κατά τη σειρά εγ¬ 
γραφής τους στον πίνακα αυτόν. 

γ) από ενιαίο πίνακα αναπληρωτών εκπαιδευτικών, ο ο¬ 
ποίος συντάσσεται για κάθε έτος, σύμφωνα με τις διατά¬ 
ξεις της παραγράφου 4, με βάση το σύνολο της υπηρε¬ 
σίας μέχρι 30 Ιουνίου του έτους κατάρτισης του πίνακα. 
Στην περίπτωση ίσης προϋπηρεσίας κατατάσσονται στον 
πίνακα οι λαβόντες τη βαθμολογική βάση στον τελευταίο 
διαγωνισμό του Α.Σ.Ε.Π. κατά τη σειρά της βαθμολογίας 


τους, έπονται οι λαβόντες τη βαθμολογική βάση σε προη¬ 
γούμενους διαγωνισμούς κατά τη σειρά της βαθμολογίας 
τους και ακολουθούν οι εγγεγραμμένοι στον πίνακα διο- 
ριστέωντου Ν. 1566/1985. Σε περίπτωση παροχής διδα¬ 
κτικού έργου με μειωμένο ωράριο γίνεται αναγωγή στο υ¬ 
ποχρεωτικό ωράριο εβδομαδιαίας διδασκαλίας. 

δ) από άλλους υποψήφιους εκπαιδευτικούς, που έχουν 
τα προσόντα διορισμού και κατά σειρά που εξαρτάται α¬ 
πό το σύνολο της υπηρεσίας τους σε θέσεις αναπληρω¬ 
τών ή ωρομίσθιων εκπαιδευτικών. Στην περίπτωση που 
δεν συντρέχει τοιαύτη προϋπηρεσία προηγούνται στον 
πίνακα οι λαβόντες τη βαθμολογική βάση στον τελευταίο 
διαγωνισμό του Α.Σ.Ε.Π. κατά τη σειρά της βαθμολογίας 
τους, έπονται οι λαβόντες τη βαθμολογική βάση σε προη¬ 
γούμενους διαγωνισμούς κατά τη σειρά της βαθμολογίας 
τους και ακολουθούν οι εγγεγραμμένοι στον πίνακα διο- 
ριστέων του Ν. 1566/1985 με σειρά που εξαρτάται από 
την ημερομηνία λήψης του πτυχίου τους. 

ε) Ειδικά για τα διδακτικά έτη 2001 -2002 και 2002-2003 
προσλαμβάνονται αναπληρωτές για τη διδασκαλία του 
μαθήματος της Πληροφορικής, εφόσον δεν υπάρχουν υ¬ 
ποψήφιοι των προηγούμενων περιπτώσεων, κατά σειρά: 

αα) οι έχοντες κατά την πρόσληψή τους τα προσόντα 
του π.δ. 118/1995 (ΦΕΚ 75 Α') και 
ββ) οι έχοντες τα προσόντα της προηγούμενης περί¬ 
πτωσης με μειωμένη ή χωρίς διδακτική εμπειρία. 

στ) Κατά τις προσλήψεις αναπληρωτών εκπαιδευτικών 
πρωτοβάθμιας και δευτεροβάθμιας εκπαίδευσης από κά¬ 
θε κατηγορία υποψηφίων προτάσσονται των εγγεγραμ¬ 
μένων σε κάθε πίνακα υποψηφίων οι υπαγόμενοι στις δια¬ 
τάξεις του άρθρου 8 παρ. 3 του Ν. 1894/1990 (ΦΕΚ 110 
Α'). 

ζ) Πρόσληψη αναπληρωτών από κάθε πίνακα είναι δυ¬ 
νατή όταν έχουν προσληφθεί οι υποψήφιοι των προη¬ 
γούμενων πινάκων. 

8. Με απόφαση του Υπουργού Εθνικής Παιδείας και 
Θρησκευμάτων ρυθμίζονται θέματα σχετικά με τις προ¬ 
θεσμίες υποβολής αιτήσεων πρόσληψης, τον αριθμό των 
δηλώσεων προτίμησης των υποψηφίων για τοποθέτηση, 
την κατάταξη σε κάθε πίνακα υποψηφίων, τα όργανα πρό¬ 
σληψης και τοποθέτησης αυτών και τις λεπτομέρειες ε¬ 
φαρμογής του παρόντος άρθρου. 

9. α) Στην τελευταία περίοδο της παρ. 23 του άρθρου 2 
του Ν. 2621/1998 (ΦΕΚ 136 Α') παρεμβάλλεται, μεταξύ 
των λέξεων «απασχολείται» και «στο», η φράση «στον Ει¬ 
δικό Λογαριασμό του Υπουργείου Εθνικής Παιδείας και 
Θρησκευμάτων,». 

β) Η φράση «του Β' Κ.Π.Σ.» στο άρθρο 50 του Ν. 
2413/1996 (ΦΕΚ 124 Α') αντικαθίσταται με τη φράση «του 
Β' και του Γ Κ.Π.Σ.». 

10. Κάθε διάταξη αντίθετη προς τις ρυθμίσεις του πα¬ 
ρόντος νόμου καταργείται. Δεν θίγονται οι διατάξεις για 
την πρόσληψη προσωρινών αναπληρωτών στις σχολικές 
μονάδες Ειδικής Αγωγής, στα μουσικά σχολεία και στα 
τμήματα αθλητικής διευκόλυνσης. 

Άρθρο 2 

1. Από το σχολικό έτος 2000-2001 και εφεξής μαθητές 
της Β'τάξης ημερήσιου Ενιαίου Λυκείου και της Γ τάξης 
εσπερινού Ενιαίου Λυκείου που δεν προάγονται σύμφω¬ 
να με τις ισχύουσες διατάξεις παραπέμπονται για επανε¬ 
ξέταση σε ειδική εξεταστική περίοδο του Σεπτεμβρίου 
κάθε έτους, με τον τρόπο και τη διαδικασία των προαγω- 
γικών εξετάσεων του Ιουνίου, στα μαθήματα στα οποία ο 
βαθμός ετήσιας επίδοσής τους, σύμφωνα με τις ισχύου- 
σες διατάξεις, δεν είναι προαγώγιμος. Στη ρύθμιση αυτή 
υπάγονται και οι μαθητές των ίδιων τάξεων, οι οποίοι δεν 
προσήλθαν δικαιολογημένα στις εξετάσεις Ιουνίου για 
λόγους ασθένειας, στράτευσης ή συμμετοχής σε διε¬ 
θνείς αθλητικές διοργανώσεις. 

2. Από το σχολικό έτος 2000-2001 και εφεξής μαθητές 
της Γ τάξης ημερήσιου Ενιαίου Λυκείου και της Δ' τάξης 
εσπερινού Ενιαίου Λυκείου, που έχουν αναπηρία τουλάχι¬ 
στον 67%, βεβαιωμένη με τη διαδικασία του άρθρου 27 
του π.δ. 86/2001 (ΦΕΚ73Α') και οι οποίοι δεν προσήλθαν 
στις εξετάσεις καμιάς από τις περιόδους Ιουνίου και Ιου¬ 
λίου, λόγω νοσηλείας οφειλομένης στην πάθησή τους, 
μπορούν για τη λήψη απολυτηρίου να προσέρχονται το 
Σεπτέμβριο σε ειδική εξεταστική περίοδο που διενεργεί- 
ται σε επίπεδο σχολικής μονάδας με ευθύνη του συλλό¬ 
γου διδασκόντων του Λυκείου. Γιατην υπαγωγή στις δια¬ 
τάξεις του παρόντος ο μαθητής πρέπει να υποβάλει στο 
Διευθυντή του Λυκείου πιστοποιητικό νοσοκομείου επικυ¬ 
ρωμένο από υγειονομική επιτροπή, από το οποίο να προ¬ 
κύπτει η αδυναμία συμμετοχήςτου στις εξετάσεις και των 
δύο περιόδων Ιουνίου και Ιουλίου. Στο απολυτήριο που 
εκδίδεται στους μαθητές αυτούς αναγράφεται ότι εκδό- 
θηκε σύμφωνα με τις διατάξεις του παρόντος. 

3. Στο εδάφιο β'της παραγράφου 9του άρθρου 1 του Ν. 
2909/2001, στίχος πρώτος, οι λέξεις «Για το ακαδημαϊκό 
έτος 2001-2002» αντικαθίστανται με τις λέξεις «Για τα α¬ 
καδημαϊκά έτη 2001-2002 και 2002-2003». 

4. Μαθητές Ενιαίων Λυκείων που έχουν προαχθεί του¬ 
λάχιστον στη Β'τάξη αυτών μπορούν να εγγράφονται στη 
Β' τάξη του Α' κύκλου Σπουδών των Τ.Ε.Ε. των τμημάτων 
ειδικοτήτων που ανήκουν στους τομείς α) Οικονομίας-Δι¬ 
οίκησης και β) Πληροφορικής - Δικτύων Ηλεκτρονικών Υ¬ 
πολογιστών. 

Άρθρο 3 

1. Στην Εκκλησία της Κρήτης ιδρύεται νέα Ιερά Μητρό¬ 
πολη Αρκαλοχωρίου, Καστελλίου και Βιάννου με έδρα το 
Αρκαλοχώρι, τροποποιουμένων αναλόγως των σχετικών 
διατάξεων του Ν. 4149/1961 (ΦΕΚ41 Α'), όπως ισχύει σή¬ 
μερα. 

Η περιφέρεια της νέας Ιεράς Μητρόπολης περιλαμβά¬ 
νει τις ενορίες Αγία Παρασκευή, Αγία Σεμνή, Αγιές Παρα¬ 
σκιές, Αλάγνι, Αμαριανό, Αμουργιέλλες, Απόστολοι, Αρ¬ 
καλοχώρι, Αρμάχα, Αρχάγγελος, Αρχοντικό, Ασκοί, Α- 
στρίτσι, Αυλή, Αφρατί, Βόνη, Γαλατάς, Γάσι, Γεράκι, 
Διαβαϊδέ, 'Εμπαρος, Ευαγγελισμός, Ζήντα, Ζωφόροι, 
Θραψανός, Θωμαδιανό, Καλό χωριό Μονοφατσίου, Κα- 
ραβάδω, Καρουζανός, Κασσάνοι, Κασταμονίτσα, Κα- 
στέλλι, Κατωφύγι, Λευκοχώρι, Λιλιανό, Λύττος, Μαθιά, 
Μάρθα, Μηλισράδω, Μελέσσες, Μουσούτα, Νιπιδιτός, 


Ξενιάκω, Παναγιά, Πανόραμα, Πάρτιρα, Πατσίδερος, Πο- 
λυθέα, Πυράθι, Ρουσοχώρια, Σαμπάς, Σμάρι, Φιλίσια, 
Χουμέρι, Ιερά Μονή Αγίας Μαρίνης Βόνης, Αχεντριάς, Βα- 
κιώτες, Γαρύπα, Δεμάτι, Δραπέτι, Ίνι, Καλύβια, Άνω Κα- 
στελλιανά, Κάτω Καστελλιανά, Κεφαλάδω, Λαγούτα, Μα- 
χαιράς, Νεοχώρι, Σκινιάς, Τουρλωτή, Τσούτσουρας, Φί¬ 
λιππος, Ιερόν Προσκύνημα του Αγίου Νικήτα Αχεντριάς, 
Άγιος Βασίλειος Αμιρά, Άρβη, Βαχός, Αγία Αικατερίνη Ά¬ 
νω Βιάννου, Άγιος Δημήτριος Άνω Βιάννου, Μιχαήλ Αρ¬ 
χαγγέλου Άνω Βιάννου, Κάτω Βιάννος, Καλάμι, Καστρί, 
Κερατόκαμπος, Κεφαλόβρυση, Κρεββατάς, Λουτράκι, 
Περβόλα, Πεύκος, Συνδωνία, Συκολόγος, Χόνδρος, κα¬ 
θώς επίσης και τις Ιερές Μονές Αγίου Αντωνίου Άρβης, Α¬ 
γίας Μονής και Αγίου Ιωάννου Καλλέργη, αποσπώμενες 
αντιστοίχως από την Ιερά Αρχιεπισκοπή Κρήτης και από 
τις Ιερές Μητροπόλεις Γορτύνης και Αρκαδίας, Πέτρας 
και Ιεραπύτνης και Σητείας. 

2. Η διοίκηση και διαχείριση της μοναστηριακής περι¬ 
ουσίας της ως άνω Ιεράς Μητρόπολης, σύμφωνα με τις 
διατάξεις του άρθρου 78 και επόμενα του Ν. 4149/1961, 
υπάγεται στον Οργανισμό Διοίκησης Μοναστηριακής Πε¬ 
ριουσίας (Ο.Δ.Μ.Π.) του νομού Ηρακλείου, στο διοικητικό 
συμβούλιο του οποίου προστίθεται ως πέμπτο μέλος σε 
θέση δεύτερου αντιπροέδρου ο Μητροπολίτης αυτής. 

3. Στην Ιερά Μητρόπολη αυτή συνιστώνται οι ακόλου¬ 
θες θέσεις: 

α) μία (1) θέση Πρωτοσυγκέλλου 
β) μία (1) θέση ΠΕ Γραμματέα 
γ) μία (1) θέση ΔΕ Γραφέα 
δ) μία (1) θέση ΥΕ Κλητήρα 
ε) δύο (2) θέσεις Ιεροκηρύκων. 

4. Η Ιερά Μητρόπολη Λάμπης και Σφακίων και η Ιερά 
Μητρόπολη Πέτρας μετονομάζονται σε Ιερά Μητρόπολη 
Λάμπης, Συβρίτου και Σφακίων και σε Ιερά Μητρόπολη 
Πέτρας και Χερρονήσου αντίστοιχα. 

Οι ενορίες Αγίας Βαρβάρας, Αγίου Θωμά, Δουλίου, Λα- 
ρανίου, Λιγορτύνου, Μεγάλης Βρύσης, Μελιδοχωρίου, 
Πρεβελιανών-Αδραχθίων, Πρινιά, Τεφελίου, Τσιφούτ Κα¬ 
στελλίου και Χαρακιού αποσπώνται από την Ιερά Αρχιεπι¬ 
σκοπή Κρήτης και προσαρτώνται στην Ιερά Μητρόπολη 
Γορτύνης και Αρκαδίας και οι ενορίες Αβδού, Αναλήψε- 
ως, Γ ωνιών, Κεράς, Κουτουλουφαρίου, Κρασιού, Λιμένος 
Χερσονήσου, Μαλίων, Μοχού, Πισκοπιανού, Ποταμιών, 
Σταλίδας, Σφενδυλίου και Χερσονήσου, ως και η Ιερά Μο¬ 
νή Γενεσίου της Θεοτόκου Καρδιωτίσσης (Κεράς) απο- 
σπώνται από την Ιερά Αρχιεπισκοπή Κρήτης και προσαρ- 
τώνται στην Ιερά Μητρόπολη Πέτρας και Χερρονήσου. 

Άρθρο 4 

α) Η Θεολογική Ακαδημία η «ΑΝΑΣΤΑΣΙΣ» της Ορθόδο¬ 
ξης Αυτοκέφαλης Εκκλησίας της Αλβανίας αναγνωρίζε¬ 
ται ως ισότιμη με τις Ανώτερες Εκκλησιαστικές Σχολές 
(Α.Ε.Σ.) της Ελλάδας και υπό τις προϋποθέσεις που λει¬ 
τουργούν αυτές. Οι παρεχόμενοι από αυτήν τίτλοι είναι ι¬ 
σότιμοι με τους τίτλους σπουδών που χορηγούνται από 
τις Α.Ε.Σ. Ελλάδας. 

β) Με προεδρικό διάταγμα, που εκδίδεται μετά από 
πρόταση του Υπουργού Εθνικής Παιδείας και Θρησκευ¬ 
μάτων και μετά από γνώμη του Εποπτικού Συμβουλίου Εκ¬ 
κλησιαστικής Εκπαίδευσης (Ε.Σ.Ε.Ε.), καθορίζονται η 
διαδικασία και οι προϋποθέσεις της ως άνω ισοτιμίας. 
Σπουδαστές που έχουν εγγράφει πριν από την ως άνω α¬ 
ναγνώριση στη Θεολογική Ακαδημία η «ΑΝΑΣΤΑΣΙΣ» της 
Ορθόδοξης Αυτοκέφαλης Εκκλησίας της Αλβανίας απο¬ 
λαμβάνουν των πλεονεκτημάτων της ισοτιμίας. 

γ) Σε περίπτωση κατά την οποία διαπιστωθεί αρμοδίως 
ότι εξέλιπε οποιαδήποτε από τις προϋποθέσεις που δι¬ 
καιολόγησαν την αναγνώριση της ως άνω ισοτιμίας, αίρε¬ 
ται με προεδρικό διάταγμα, που εκδίδεται μετά από πρό¬ 
ταση του Υπουργού Εθνικής Παιδείας και Θρησκευμάτων 
και γνώμη του Ε.Σ.Ε.Ε., εν άλω ή εν μέρει, η ανωτέρω α¬ 
ναγνώριση από το επόμενο ακαδημαϊκό έτος της εκδόσε- 
ως του προεδρικού διατάγματος. 


Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως Νό¬ 
μου του Κράτους. 


Αθήνα, 12 Σεπτεμβρίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Β. ΠΑΠΑΝΔΡΕΟΥ 

ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ 


ΕΞΩΤΕΡΙΚΩΝ 

Γ. ΠΑΠΑΝΔΡΕΟΥ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 


Θεωρήθηκε καιτέθηκεη Μεγάλη Σφραγίδατου Κράτους. 


Άρθρο 5 

Η ισχύς του παρόντος νόμου αρχίζει από την 1η Σε¬ 
πτεμβρίου 2001. 


Αθήνα, 12 Σεπτεμβρίου 2001 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Μ. ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




